stanford-oval/wikipedia huggingface dataset:
שלמה זלמן חיים הלברשטאם
הערות שוליים

↑  התאריך העברי ע"פ דברי מוקירו מרדכי בראנן (גר') כאן
↑  יצחק הלברשטאם, שיח יצחק, מהדורת לבוב, תרמ"ב, באתר היברובוקס
↑  גבריאל חיים כהן, דעות-ביטאון האקדמאים הדתיים, מהדורת גיליון ל"א, עמוד 53, באתר היברובוקס
↑  מכון גנזים, ארכיון ש.א. הורודצקי (35), סימול 152
| --- | --- |
בקרת זהויות :  NLI: 987007311673605171  PLWABN: 9810704122105606  GND: 129572357  ISNI: 0000 0000 6684 0943  LCCN: nr96043148  NTA: 133959805  RERO: 02-A021546448  SELIBR: 58778  SNAC: w6pc621c  SUDOC: 124067778  VcBA: 495/58437  VIAF: 70012684   WorldCat (עם VIAF): 70012684
לקסיס נקסיס

| --- | --- |


 נתונים כלליים
 תקופת הפעילות:  1973–הווה (כ־52 שנים) 
 חברת אם:  RELX 
 חברות בנות:  LexisNexis Butterworths  ChoicePoint  Law360  HPCC Systems 
 מיקום המטה:  ניו יורק 
 ענפי תעשייה:  הוצאה לאור 
 עובדים:  10,000 
  
 אתר רשמי
 
לקסיס נקסיס (אנגלית: LexisNexis) היא חברה המאפשרת חיפוש במאגרי נתונים אלקטרוניים של פסקי דין, עיתונות ומידע כלכלי. בשנת 1994 החברה נרכשה על ידי חברת ריד אלסווייר ובשנות האלפיים, פועלת כחטיבה בתוכה.
החברה מאפשרת גישה וחיפוש ביותר משלושה מיליארד מסמכים מסוגים שונים, בהם קובצי חוקים ופסקי דין של מערכת המשפט האמריקאית, אלפי מהדורות יומיות של עיתונים וכן מידע כלכלי ממקורות שונים. כמו כן במאגרי החברה מידע ממערכת המשפט הצרפתית, האוסטרלית, הקנדית, הדרום אפריקאית והבריטית.
במאגר Nexis ישנה אפשרות לחיפוש ביותר מ-20,000 עיתונים, מקורות חדשות, רשומות ציבוריות ומאגרי מידע אחרים.
החברה הוקמה כ-Lexis בשנת 1970 כניסוי של לשכת עורכי הדין של אוהיו במטרה לאפשר גישה לפסקי דין. בשנת 1973 היא הושקה לציבור וניתן היה לחפש במאגרים משפטיים של ניו יורק ואוהיו. בשנת 1980 אוחסנו בה פסקי דין של כל מדינות ארצות הברית. באותה שנה נוסף גם שירות Nexis שאיפשר לעיתונאים לחפש במאגר מידע של עיתונים סרוקים.
לקסיס נקסיס מיוצגת בישראל על ידי חברת ארד-אופיר בע"מ.
בליה ביולוגית

בְּלָיָה ביולוגית היא בליה הנגרמת בצורה ישירה או עקיפה על ידי בעלי חיים וצמחים, למשל: שורשי צמחים הממיסים ומבקעים סלעים, וגם על ידי חומצות הנתרמות לקרקע מתהליכי ריקבון של חומרים אורגניים המצטברים על פניה.
חלק מהבליות הפיזיות והכימיות קשורות בפעילות של אורגניזמים שונים כגון חזזיות, פטריות, צמחים, בעלי חיים ובקטריות, וההשפעה שלהם על הקרקע או הסלע. בנוסף ישנה השפעה של בליה ביולוגית על הסביבה הימית.
צמחים

אחת הצורות הנפוצות ביותר של בליה ביולוגית היא שחרור חומצות אורגניות על ידי צמחים בתהליך כימי שנקרא כלציה. תפקידם של אורגניזמים בבליה כימית תלוי רבות ביכולתם להטמיע יסודות שונים בסלעים ולהפריש חומצות אורגניות. חומצות ותרכובות אלה מפרקות יסודות כגון ברזל, אלומיניום ומינרלים המצויים בקרקע, מה שגורם גם לשינויים בקרקע עצמה, במיוחד אם יש שחרור מוגבר.
תהליכים אלה מתרחשים כאשר שאריות של צמחים נרקבים בקרקע. תהליך הריקבון גורם לשחרור פחמן דו-חמצני, וחומצות אורגניות מסיסות במים התורמות לבליה כימית של סלעים הנמצאים בסביבת הקרקע.
בנוסף שורשי עצים יוצרים סדקים בסלעים או מרחיבים סדקים קיימים על ידי הפעלת לחץ עצום על דפנות הסדקים, מה שתורם לבליה פיזית. למשל שורש שעוביו כ-10 ס"מ, ואורכו מטר מסוגל להזיז גוש סלע במשקל של 40 טון. עם הזמן יותר ויותר חלקי סלע נפרדים זה מזה בעקבות הסידוק, שטח הפנים של הסלע גדל בכללותו, והסדקים הללו משמשים למעשה כבית הקיבול של השורשים. השורשים מפרישים לתוך הסדקים חומרים שמעודדים בליה כימית, ומים ואוויר החודרים לסדקים גורמים לריאקציות נוספות. בליה מסוג זה מאפיינת אזורים טרופיים ומומחשת במספר ערים בהודו וביוקטן שבמקסיקו שבנייניהם נהרסו לחלוטין על ידי השורשים. בנוסף, שורשי צמחים יכולים לגדול לרמה שבה הם מבקעים כבישים ורחובות ולכן יש לזה השפעה על הנוף האורבאני.
פטריות, חזזיות וטחבים

ישנן פטריות מסוג מיקוריזה שחיות בסימביוזה עם שורשי צמחים וגם הן מפרישות חומרים המעודדים בליה. בסלעים חשופים על פני הקרקע מתיישבים חזזיות וטחבים שגדלים כמעט בכל מקום, משחררים חומרים חומציים וגורמים לבליה שבאה לידי ביטוי בחורים ההולכים ומתעמקים.
בעלי חיים

ישנם בעלי חיים שונים שתורמים את חלקם לתהליכי בליה כימית ופיזית. למשל, באזורים טרופיים וסוב-טרופיים חרקים מסוימים בונים קנים, ומפרישים חומצות לקרקע שמפרקות מינרלים. תולעים משנים את הקרקע ברמה הכימית בעקבות הפרשת חומרים, ובגלל התחפרותן בקרקע ברמה הפיזית. ארנבות וחפרפרות הן עוד דוגמה לבעלי חיים הנוטים להתחפר בקרקע ולהרוס סלעים רכים, מה שמוביל לתהליכי בליה מואצים על ידי חדירת חמצן ומים למחילות ולסדקים. גם כאשר בעלי החיים מתים וגופתם נרקבת בקרקע מתרחש שחרור של גזים כגון פחמן דו-חמצני וחומרים אורגניים נוספים התורמים לבליה.
מיקרואורגניזם בקרקע

ישנן עדויות כי מיקרואורגניזם כגון בקטריות מסוימות, מסוגלות להשפיע על יציבות המינרלים. ההשערה היא שחמצון-חיזור, ריאקציות פירוק, ויצור סוכני בליה כמו חומצה אורגנית הם חלק מהמכניזם שלהן לעידוד בליה.
תרומת האדם לבליה הביולוגית

יש הטוענים כי האדם תורם לבליה בכך שהוא משתמש בקרקע ובסלעים כמשאבים לצורך בניה. למשל בכרייה, האדם מגדיל את שטח הפנים של הסלע, וחושף אותו לסוכנים כימיים שונים ובכך מאיץ את תהליך פירוק הסלע. או רעייה, כאשר רעיית הצאן היא מוגברת, כיסוי הצומח בקרקע יורד בהדרגה, מגביר את סחיפת הקרקע, ובהמשך את הבליה לסלעים שמסביב, אך אין זה נפוץ כל כך.
השפעה על הקרקע

הקרקע עשירה בחומר אורגאני הכולל עלים, שורשי צמחים, שאריות של בעלי חיים מתים, או תרכובת אורגנית שהם תוצרי הפירוק שלהם. תכונות הקרקע מוכתבות בין השאר על ידי כמות הצמחייה וסּוגיה, ועל ידי פעילותם של האורגניזם המתקיימים עליה- מבעלי חיים גדולים ועד מיקרו-אורגניזמים. למשל בקרקע חשופה באזורים צחיחים ללא צומח עליה, ככל שכמות הגשם תגדל, כך תהליך הסחיפה של אדמה חולית או סלעית על ידי זרימת מי נגר תגבר. לעומת זאת באזורים בהם יש כמויות גשם גבוהות יותר ונוכחות פלורה רבה יותר, מתפתחת קרקע יציבה יחסית העמידה לסחיפה. גם בעלי החיים משפיעים על הקרקע בכמה דרכים: הם חופרים בה מחילות, נוברים בה, אוכלים בה או ואף עושים עליה את צורכיהם וכך הם מהדקים אותה, ובסופו של דבר - כאשר הם מתים, גופם מתפרק ונרקב על הקרקע, והדבר מעשיר את הקרקע ומגביר את פוריותה. וכאשר פעילות זו מופחתת מתחילים לפעול תהליכי בליה וסחיפת קרקע.
השפעה על סלעים

אורגניזם שונות יוצרות דגם-בליה טיפוסי וייחודי לו: בסלעי-גיר ודולומיט קשים שאפשר למצוא גם בארץ, יש בתוך ועל שכבותיהם החיצוניות-העליונות, אורגניזמים שונים כגון אצות כחוליות וחזזיות, והם נראים כקרומים בצבעים שונים, תנאי הכרחי להתפתחותם הוא שממוצע הגשם השנתי באזור יהיה 50 מ"מ ומעלה, תנאי זה מתקיים גם בארץ. פעילותם על-פני הסלע והאבן, תורמת לבלייתם של הסלעים. למשל חלזונות מכרסמים את שכבת הסלע העליונה של הגיר, והם ניזונים מהאצות הכחוליות והחזזיות שבתוך הסלע ובונים את שילדם מן הגיר שצרכו. כך גם החלזונות תורמים ליצירת דגם-בליה טיפוסי על-פני אבנים וסלעים .
האצות הכחוליות בונות מושבות כדוריות ועל כן הן נראות כגרגרים שחורים על-פני הסלע, וכאשר הסלע נרטב, הנקודות מתרחבות ומתכהות. אם האצות כחוליות האלה גדלות בין גבישי הסלע, הן מרופפות את הקשר בין הגבישים מהם מורכב הסלע על- ידי פעילות כימית, ועל ידי התרחבות כאשר הן נרטבות. כאשר טיפות הגשם מכות על הגבישים הרופפים, הגבישים נעקרים בקלות יחסית והאצות צומחות לתוך המקום שנתפנה. צורת הבליה שהן משאירות תלויה בבית הגידול שלהם, ולעיתים קשה להבחין בבליה שהן גורמות.
השפעה על סלעים > השפעת הבליה הביולוגית בסביבה הימית

התפתחות שונית אלמוגים ("ריף")- השוניות מתפתחות לרוב באזורים הטרופיים של כדור הארץ, חלקן מתפתחות כתוצאה מפעילות ביולוגית. 
השונית נבנית בין השאר על ידי בניית קרומי גיר באמצעות אצות והיצמדות על פניהם של שלדי האלמוגים ושבריהם, וכך מלכדים אותם כמו מלט. עם זאת, לא מדובר רק בתהליכי בנייה, אלא גם תהליכי הריסה של השונית, כגון: נקבוביות, חורים, סדקים, מערות ומנהרות רבים לאין ספור, המשמשים בתי גידול ומחסות לאלפי מינים של יצורים ימיים שונים, ותורמים למגוון הצורות והעושר הביולוגי הקיים בשונית.
בליה ביולוגית בישראל

ניתן לראות צורות שונות של בליה ביולוגית בישראל. לדוגמה, באזור הנגב ניתן להבחין בבליה ביולוגית על ידי פעילות של בעלי חיים כגון ירבועיים ומכרסמים אחרים היוצרים מחילות בקרקע.
באזור הרי אילת יש אזור בו האקלים מוגדר כאקלים צחיח למחצה ומתאפיין באקלים חם אבל פחות יבש מהאקלים המדברי, ובו יש כוכים וקרומים ביולוגים בעיקר על פני מצוקים שנוטים כמעט ב-90 מעלות.
בליה ביולוגית בישראל > תהליכי עיצוב הנוף הסלעי בחופי ישראל

הגורם הביולוגי תורם להמסת סלעי אבן גיר הקיימים בסלעי הכורכר בצפון ישראל. כמו כן ישנן מושבות ביולוגיות למשל של: אצות, ורכיכות, הגורמות למחילות קטנות וחורים על פני הסלע, ואז הסלע עצמו מתכסה בכתמים של אבן גיר כתוצאה מההמסה. כמו כן ישנה הסרת גיר הנעשית גם על ידי חלזונות הקודחים בסלע ומעמיקים את הכוכים שהן מעיין מערות קטנות בסלע.
חשיבות הבליה הביולוגית

למרות ההכרה בחשיבות תפקידם של אורגניזם שונים כגון: בקטריות, אצות, פטריות, חלזונות, שורשי צמחים בבליה של סלעים, לא נמצאו לכך עובדות אמפיריות רבות. 
ישנן מספר סיבות למחסור במידע בנושא:
ראשית, מאוד קשה לאפיין ולזהות בליה ביולוגית מבלי לשייך אותה לתחומי בליה אחרים כגון: בליה פיזיקלית וכימית. אומנם מיקרו- אורגניזמים הנמצאים בחללי הנקבוביות בשטח הסלע יכולים לגרום לבליה, אבל קשה לבודד אותם כגורם ייחודי, אלא כחלק מריאקציה כימית או בליה פיזיקלית.
שנית, כמו שאורגניזם יכול לגרום לבליה, ישנם תופעות אורגניות העוזרות להגן על הסלע והקרקע מפני בליה.
בנוסף, שיעורי הבליה הביולוגית עשויים להשתנות בצורה דרסטית עם הזמן, וכל מחקר בתחום הגאומורפולוגיה הבודק את חשיבות הבליה הביולוגית חייב להתחשב בתהליכים אחרים המשתנים עם הזמן. 
כמו כן בדיקות וניסויים במעבדה הם כמעט בלתי אפשריים עבור אורגניזם מסוימים כגון חזזיות.
נראה שרוב הדגימות המעידות על בליה ביולוגית באות מאזורי אקלים "קיצוניים" בעיקר באזורי יערות גשם- בהם הבליה הביולוגית היא בשיא עוצמתה.
ראו גם

סחף
לקריאה נוספת

יצחק שטנר, העיצוב החיצון של התבליט, הוצאת קריית ספר, 1970
דב ניר, גאומורפולוגיה של ארץ ישראל, אקדמון, בית ההוצאה של אגודת הסטודנטים באוניברסיטה העברית, 1970
Richard Jhon Huggett,Fundamentals of Geomorphoogy,Keyword Group Ltd, 2008,2009
A.J. Gerrard,Rock and Landforms,Unwin Hyman Ltd,1988
בליה של סלעים בעקבות שורשים
חזזיות
קן נמלים
המחשה כיצד כרייה משנה את הרכב הנוף ופותחת חלון לסוכני בליה שונים
אלמוגים
שביט הייל-בופ

| --- | --- |
שביט הייל-בופ, מעט לאחר הפריהליון צולם ב-אפריל 1997
שביט הייל-בופ, מעט לאחר הפריהליון צולם ב-אפריל 1997
 כוכב האם
 כוכב אם:  השמש
 מידע כללי
 סוג:  שביט
 קטגוריה:  שביט ארוך מחזור
 תאריך גילוי:  23 ביולי 1995
 מגלה:  אלן הייל ותומאס בופ
 מאפיינים מסלוליים
 מרחק ממוצע מהשמש:  27,825,203,950 ק"מ (186 AU)
 אפואפסיד:  55,470,890,455 ק"מ (370.8 AU)
 פריאפסיד:  136,732,454 ק"מ (0.914 AU)
 ציר חצי-ראשי:  177.4333839117583±0.0082992 יחידה אסטרונומית
 אקסצנטריות:  0.995086
 זמן הקפה:  2,533 - 2,520 שנים כ-873,313 ימים
 נטיית מסלול:  89.4°
 מאפיינים פיזיים
 רדיוס קו משווה:  60 ק"מ
 ממדים:  60±20 קילומטר
 אלבדו:  0.04 
 בהירות מוחלטת:  4.8 
 
שביט הייל-בופ, המסומל באופן רשמי כ-C/1995 O1, הוא שביט ארוך מחזור מפורסם שנחשב לשביט שנראה על ידי מספר האנשים הרב ביותר במאה ה-20 ואולי אף בהיסטוריה כולה. הייל בופ הגיע לבהירות נראית של 1.8- בערך בשל גודל הגרעין העצום שלו. ניתן היה לצפות בשביט ללא משקפת או טלסקופ במשך כ-18 חודשים. הוא כונה השביט הגדול של 1997.
השביט נקרא על שמם של מגליו אלן הייל ותומאס בופ חובבי אסטרונומיה מארצות הברית, אשר גילו אותו בנפרד זה מזה. מסלולו של השביט אליפטי מאוד, ובמרחקו המקסימלי הוא מגיע למרחק הגדול פי 9.25 מהמרחק הממוצע של פלוטו מהשמש. זמן ההקפה המשוער שלו תלוי אם כן במידה רבה בהשפעות גופים בחגורת קויפר ועננת אורט. השביט צפוי לחזור לקרבת השמש בשנת 4385.
במרץ 1997 התאבדו 39 חברים בכת שער גן עדן, בהם מנהיג הכת, מרשל אפלווייט, בכוונה לבצע טלפורטציה לחללית שלטענתם טסה מאחורי השביט.
גילוי השביט

השביט נתגלה במרחק של למעלה משבע יחידות אסטרונומיות מן השמש. זהו המרחק הגדול ביותר בו חובבים גילו שביט. כבר בשלב זה נצפתה הילת השביט אשר לרוב מופיעה רק במרחק של חמש יחידות אסטרונומיות או פחות. הייל חיפש שביטים זמן רב לפני כן וכאשר צפה בכתם מטושטש באזור בו צפה, וידא תחילה שלא היה בסביבה זו גרם שמים מוכר. לאחר שהבחין שמיקומו של העצם משתנה הבין שמדובר בשביט. בופ צפה בשמי הלילה מבעד לטלסקופ של חבר בגלקסיות וגרמי שמים אחרים, כשהבחין בכתם במקום שבו לא סומן גרם שמים במפות אסטרונומיות.
אנליזה גילתה בהמשך כי לשביט גרעין בקוטר של 60±20 ק"מ, בערך פי שישה מגודלו של שביט האלי.
פריהליון

הייל-בופ הפך גלוי לעין בלתי מזוינת במאי 1996, ולמרות שקצב התבהרות שלו הואט במידה ניכרת במהלך המחצית השנייה של אותה שנה, מדענים עדיין גילו אופטימיות זהירה שהוא יהפוך לשביט בהיר מאוד. בינואר 1997 הוא כבר היה בהיר מספיק כדי להיראות לכל מי שחיפש אותו, אפילו מערים גדולות עם שמיים מזוהמים באור. אתרי אינטרנט רבים עקבו אחר התקדמות השביט וסיפקו תמונות יומיות מרחבי העולם. האינטרנט מילא תפקיד גדול בעידוד העניין הציבורי חסר התקדים בהייל-בופ.
כאשר השביט התקרב לשמש, הוא המשיך להתבהר. בפברואר הוא הגיעה בדרגת בהירות 2 ופיתח שני זנבות מרשימים:, זנב הגז הכחול מצביע היישר מהשמש וזנב האבק הצהבהב מתעקל לאורך מסלולו. ב-9 במרץ, בעת ליקוי חמה בסין, מונגוליה ומזרח סיביר ניתן היה לצפות בשביט בשעות היום. ב-22 במרץ 1997 היה הייל -בופ לקרוב ביותר לכדור-הארץ במרחק של 1.315יחידות אסטרונומיות.
כשעבר את הפריהליון ב-1 באפריל 1997, הפך השביט למרהיב ביותר. הוא האיר בבהירות רבה יותר מכל כוכב בשמים, מלבד סיריוס, וזנב האבק שלו נפרש לרוחב השמיים על פני 40–45 מעלות. השביט נראה בכל לילה הרבה לפני שהשמיים החשיכו לחלוטין.
הערות שוליים

↑  השביט האלי והשביט הייל בופ, באתר lib.cet.ac.il
↑  Elizabeth Howell, Daisy Dobrijevic last updated, Hale-Bopp: The Bright and Tragic Comet, Space.com, ‏2022-02-09 (באנגלית)
↑  "First autopsies completed in cult suicide". CNN. 28 במרץ 2016. נבדק ב-2007-10-06. {{cite news}}:  (עזרה)
↑  Yanga R. Fernández, The Nucleus of Comet Hale-Bopp (C/1995 O1): Size and Activity, Earth Moon and Planets 89, 2002-10-01, עמ' 3–25 doi: 10.1023/A:1021545031431
↑  M. R. Kidger, G. Hurst, N. James, The Visual Light Curve Of C/1995 O1 (Hale-Bopp) From Discovery To Late 1997, Earth Moon and Planets 78, 1997-07-01, עמ' 169–177 doi: 10.1023/A:1006228113533
↑  Browne, Malcolm W. (1997-03-09). "Comet Holds Clues to Birth of Time". The New York Times (באנגלית אמריקאית). ISSN 0362-4331. נבדק ב-2024-07-27.
↑  The Trail of Hale-Bopp, Scientific American (באנגלית)
↑  H. W. McGee, P. Poitevin, The total solar eclipse of 1997 March 9, Journal of the British Astronomical Association 107, 1997-06-01, עמ' 112–113
↑  Comet Hale-Bopp, solarsystem.nasa.gov
↑  B, Shylaja, What's New With Hale Bopp, Bulletin of the Astronomical Society of India 25, 1997, עמ' 155
| --- | --- |
בקרת זהויות :  NLI: 987007549389005171  GND: 4530121-9  LCCN: sh97000501  VIAF: 315137105   WorldCat (עם VIAF): 315137105
אילזה ובר

| --- | --- |

 לידה:  11 בינואר 1903 ויטקוביצה, צ'כיה 
 נרצחה:  6 באוקטובר 1944 (בגיל 41) גרמניה הנאצית אושוויץ, גרמניה הנאצית 
 שם לידה:  Ilse Herlinger 
 מדינה:  האימפריה האוסטרו-הונגרית, צ'כוסלובקיה 
 מקום מגורים:  Praha I 
 אירועים משמעותיים:  Transport En from Theresienstadt,Ghetto,Czechoslovakia to Auschwitz Birkenau,Extermination Camp,Poland on 04/10/1944 בפסקה זו רשומה אחת נוספת שטרם תורגמה 
 שפות היצירה:  צ'כית, גרמנית 
 
אילזה ובר (בגרמנית: Ilse Weber;‏ 11 בינואר 1903 – 6 באוקטובר 1944) הייתה משוררת יהודיה-צ'כית שכתבה בשפה הגרמנית. היא חיברה בעיקר שירים וקטעי תיאטרון לילדים יהודים. היא נשלחה מרצון לאושוויץ עם ילדי טרזינשטט, ונרצחה בתאי הגזים יחד עם בנה טומי.
ביוגרפיה

נולדה בשנת 1903 בוויטקוביצה שבמזרח צ'כיה בשם אילזה הרלינגר. היו לה חמישה אחים ואחיות. מנישואיו הראשונים של אביה, האחיות הרטה (ילידת 1898) ובטינה ("מוצי") (ילידת 1891) והאח ארווין (יליד 1895). מנישואיו השניים של אביה האחים ארנסט (יליד 1900) ואוסקר (יליד 1907).
בילדותה למדה לשיר ולנגן בגיטרה, מנדולינה, בללייקה ובקתרוס.
בשנת 1930 התחתנה עם ווילי ובר ובני הזוג התיישבו בפראג, שם כתבה עבור כתבי עת לילדים והפכה למפיקה ברדיו הצ'כי. לאחר הכיבוש הנאצי בצ'כוסלובקיה בשנת 1939, הצליחו בני הזוג להביא את בנם הבכור האנוש בבטחה לשוודיה בקינדר-טרנספורט לפני שנכלאו בגטו בפראג. האנוש נשלח תחילה לבריטניה להתגורר עם חבר של אמו שהייתה בתו של דיפלומט שוודי, וייתכן שהוא הנס ובר המופיע כמספר 1292 ברשומות הסעות המובילות לבריטניה שארגן ניקולס וינטון. הוא שרד את המלחמה בשוודיה, וגר בסטוקהולם. בנו, טומי, יליד 1977, נקרא על שמו של אחיו הצעיר, שנרצח עם אמו באושוויץ.
בני הזוג הגיעו למחנה הריכוז טרזינשטט בפברואר 1942. אילזה ובר עבדה כאחות לילה בבית החולים לילדים של המחנה, ועשתה כל שביכולתה למען המטופלים הצעירים ללא סיוע בתרופות (שהיה אסור לתת לאסירים יהודים). היא כתבה כ-60 שירים במהלך מאסרה והלחינה רבים מהם והשתמשה במנגינות ותמונות פשוטות מטעות כדי לתאר את האימה שבסביבתה. בהופעה היא ליוותה את עצמה בגיטרה. השירים שלה כוללים את "שיר ערש", "שוטטתי בטרזינשטט", "הכבשה של לידיצה", "Wiegala", "ומפל הגשם" ו"הימנעות מאמונה".
כשבעלה גורש לאושוויץ באוקטובר 1944, אילזה ובר התנדבה להצטרף אליו עם בנם טומי מכיוון שלא רצתה לפרק את המשפחה. היא והילד נשלחו לתאי הגזים עם ההגעה. וילי ובר שרד את זוועות המחנה וחי עוד כ-30 שנה.
שנים אחר כך, ב-15 באפריל 2018, אחת המטופלות שלה מטרזינשטט, אביבה בר און שרה, רק מזיכרון, את אחד משיריה של אילזה ובר במהלך קונצרט בירושלים. האירוע כולו היה מחווה למלחינים, קורבנות מחנות הריכוז הנאצים.
יצירותיה

ספרה הפופולרי ביותר היה "מנדל רוזנבוש: סיפורים לילדים יהודים" (1929). הספר מתאר קשיש חביב, המקבל באופן מסתורי מטבע קסם המאפשר לו להיות בלתי נראה כרצונו. הוא משתמש בכוח זה כדי לבצע מעשים טובים אנונימיים לשכניו.
אסופת הסיפורת המוקדמת שלה, משנת 1925, מופיעה בספר "מרוץ הקטנוע וסיפורים אחרים" (1930).
שירת טרזינשטט של ובר נאספה בספר "בתוך הקירות האלה, חי הצער" (1991). שיריה הוקלטו לעיתים קרובות, במיוחד "שיר ערש", לאחרונה על ידי המצו-סופרן אן סופי פון אוטר וכריסטיאן גרהר (2007). בשנת 2008 הוציאה ההוצאה לאור, קרל הנסר, אוסף מכתביה ושיריה שכותרתו: "Wann wohl das Leid ein Ende hat" שאספה ההיסטוריונית הגרמנייה אולריקה מגדל. בנה שנותר בחיים, האנוש, השתתף בתוכנית תרבותית לכבוד יצירתה של אמו בברלין ב־22 במאי 2008. הוא חיבר ספר על חייה, "אילזה: סיפור אהבה ללא סוף טוב."
שיר הערש "Wiegala" הוא אחד משירי המחזה" מעשיה מגונה" מאת פולה ווגל.
שירים שלה בוצעו על ידי אביבה בר-און בשנת 2018.
מבחר כתביה > ספרות

Märchen (Fairy Tales), 1928
Die Geschichten um Mendel Rosenbusch: Erzählungen für jüdische Kinder (Mendel Rosenbusch: Tales for Jewish Children), 1929
Das Trittrollerwettrennen (The Scooter Race), 1936
In deinen Mauern wohnt das Leid: Gedichte aus dem KZ Theresienstadt (Inside These Walls, Sorrow Lives: Poems from Theresienstadt Concentration Camp), 1991
Wann wohl das Leid ein Ende hat (When Will Suffering End), 2008; ed. Ulrike Migdal, ISBN 978-3-446-23050-7
"Dancing on a Powder Keg": Ilse Weber's Letters and Poems; Translated from the German, and Foreword by Michal Schwartz, Ruth Bondy on Theresienstadt, Afterword by Ulrike Migdal; Bunim & Bannigan, Ltd, in association with Yad Vashem, 2017, ISBN 978-1-933480-39-8
מבחר הקלטות מוזיקליות

The Songs of Holocaust : "Und der Regen rinnt". "Wiegala". "Denn alles wird gut". "Dobry' den". "Ade, Kamerad!". "Ukolébavka". "Kleines Wiegenlied" "Ich wandre durch Theresienstadt" Rachel Joselson (soprano), Rene Lecuona (piano), Scott Conklin (violin), Hanna Holman (cello) Albany 2016
Terezín - Theresienstadt (Anne Sofie von Otter album) "Wiegala" (Lullaby) "Ich wandre durch Theresienstadt" (Wandering Through Theresienstadt) "Ade, Kamerad" (Goodbye, Friend) "Und der Regen rinnt" (And the Rain Falls) Deutsche Grammophon
הערות שוליים

↑   מיכאל קרן, אלוהים עושה נסי פורים לאנשים טובים, אפילו לאורי הפרא, באתר הארץ, 28 באפריל 2024
↑  "Music and the Holocaust, YIVO encyclopedia". 2008. נבדק ב-2012-11-16.
↑  Berkley, George E. (2002). Hitler's Gift: The Story of Theresienstadt. Branden Books. p. 203. ISBN 978-0-8283-2064-1.
↑  Flynn, Meagan (17 באפריל 2018). "How thousands of songs composed in concentration camps are finding new life". The Washington Post. Washington. נבדק ב-29 בנובמבר 2020. {{cite news}}:  (עזרה)
↑  יגאל מוסקו, ‏השיר מהגטו זוכה לביצוע מחודש, באתר ‏מאקו‏, 11 באפריל 2018
| --- | --- |
בקרת זהויות :  NLI: 987007269872905171  BIBSYS: 13006162  BnF: cb14047488k (data)  GND: 126398003  ICCU: DDSV201145  ISNI: 0000 0001 0885 4877  LCCN: no96008746  MusicBrainz: bb764384-ef20-438c-8653-81217c54512f  NKC: jk01151450  NTA: 314236031  RERO: 02-A014266120  SNAC: w6044104  SUDOC: 131533444  VIAF: 32199784   WorldCat (עם VIAF): 32199784
דורה זרוק

| --- | --- |

 לידה:  13 בינואר 1980 (בת 45) תוניס, תוניסיה
 שם לידה:  درة إبراهيم زروق 
 מדינה:  תוניסיה, מצרים 
 תקופת הפעילות:  מ-2002 
 מקום לימודים:  אוניברסיטת סן-ז'וזף 
 פרופיל ב-IMDb
 
דורה איברהים זרוק (בערבית: درة إبراهيم زروق; נולדה ב-13 בינואר 1980) היא שחקנית תוניסאית שחיה ופועלת במצרים.
ביוגרפיה

זרוק נולדה בתוניס, תוניסיה לאביה איברהים. סבה מצד אימה, עלי אל-זואווי, היה כלכלן ופוליטיקאי תוניסאי.
בשנת 2001, זרוק קיבלה תואר ראשון במשפטים מאוניברסיטת אל-מנאר בתוניס. שנתיים לאחר מכן, קיבלה תואר שני במדע המדינה מאוניברסיטת סן-ז'וזף בלבנון.
בשנת 2012, זרוק הייתה מאורשת לאיש העסקים התוניסאי קייס מוכתאר. באפריל 2020, היא הודיעה ברשתות החברתיות שלה שהיא יוצאת עם איש העסקים המצרי חני סעאד, איתו התחתנה בנובמבר 2020.
קריירה

בשנת 1997, זרוק התחילה לשחק, והתחילה לשחק בתיאטרון התוניסאי עם תאופיק ג'באלי בשנת 2000. בשנת 2002 היא שיחקה בסרט הצרפתי-תוניסאי, Khorma. בשנת 2003 היא שיחקה בסדרה Colosseum: Rome's Arena of Death. בשנת 2004, שיחקה לראשונה בסדרה מחוץ לתוניסיה, כאשר השתתפה Fares Bani Marwan בסוריה. באותה השנה היא שיחקה בסרט Nadia et Sarra יחד עם השחקנית היאם עבאס, ובשנת 2005 שיחקה ב-Le Voyage de Louisa.
בשנת 2007, היא החלה לשחק במצרים, שם שיחקה ב-Alawela fel Gharam וב-Heya Fawda יחד עם מנה שלבי. מאוחר יותר, היא שיחקה במגוון סרטים, כגון Al Mosafer, Tisbah Ala Khair, ו-Sheikh Jackson.
הערות שוליים

↑  "Dorra Zarrouk". BodySize.org (בצרפתית). נבדק ב-2020-08-24.
↑  "Dorra Zarrouk". africultures.com (בצרפתית). נבדק ב-19 בינואר 2020. {{cite web}}:  (עזרה)
↑  "Dorra Zarrouk". jeuneafrique.com (בצרפתית). Mohamed Habib Ladjimi. נבדק ב-19 בינואר 2020. {{cite web}}:  (עזרה)
↑  "Dorra Zarrouk Prix de la meilleure actrice au Festival " Nejm El Arab " du Caire". realites.com.tn (בצרפתית). נבדק ב-19 בינואר 2020. {{cite web}}:  (עזרה)
↑   الفنانة درة تأخذنا في جولة داخل حياتها الخاصة لأول مرة Dorra Zarrouk | #مؤثرون, סרטון  באתר יוטיוב (אורך: 25:45)
1 2  "Tout en poursuivant de brillantes études, cette jeune comédienne est devenue la coqueluche des téléspectateurs tunisiens". jeuneafrique.com (בצרפתית). 24 בינואר 2005. {{cite web}}:  (עזרה)
↑  "درة في ضيافة "بوابة الأهرام": أحلم بالمسرح الاستعراضي وإعادة فوازير رمضان". ahram.org (בערבית). 13 ביוני 2018. {{cite web}}:  (עזרה)
↑  "There's Something About Dorra Zarrouk You Don't Know…". vogue.me. 15 בינואר 2018. {{cite web}}:  (עזרה)
↑  "درة التونسية تفتخر بدور "العاهرة".. ولهذا السبب لم تتزوج بعد". elfann.com (בערבית). 21 בפברואר 2018. {{cite web}}:  (עזרה)
↑  "درة زروق للحصري : "رغم هجرتي إلى مصر أبقى درّة التونسية.... و بلبنان كنت أزور باستمرار صبرا وشتيلا...."". espacemanager.com (בערבית). 19 בנובמבר 2012. {{cite web}}:  (עזרה)
1 2  "In Conversation With: The Arab Film World's Most In-Demand Actress". harpersbazaararabia.com. 10 בינואר 2019. {{cite web}}:  (עזרה)
↑  "ما حقيقة ارتباط درة برجل الأعمال هاني سعد؟". ET بالعربي (בערבית). 20 באפריל 2020. {{cite web}}:  (עזרה)
↑  "حقيقة زواج درة و هاني سعد رجل الاعمال". البريمو نيوز (בערבית). 27 באוקטובר 2020. {{cite web}}:  (עזרה)
↑  "Dorra Zarrouk". africultures.com (בצרפתית).
↑  "Our exclusive interview with Tunisian actress Dorra Zarrouk". emirateswoman.com. 30 בנובמבר 2018. {{cite web}}:  (עזרה)
↑  "Our list of top 20 Arab social media stars". stepfeed.com. 30 ביוני 2017. {{cite web}}:  (עזרה)
↑  "Dorra Zarrouk: The Scintillating star bids farewell to summer". insight-egypt.com. 15 באוקטובר 2017. {{cite web}}:  (עזרה)
| --- | --- |
בקרת זהויות :  GND: 1061723046  VIAF: 311650238   WorldCat (עם VIAF): 311650238
ליאה סלונגה

| --- | --- |

 לידה:  22 בפברואר 1971 (בת 53) מנילה, הפיליפינים
 שם לידה:  Maria Lea Carmen Imutan Salonga
 שם במה:  Lea Salonga 
 מוקד פעילות:  הפיליפינים 
 תקופת הפעילות:  מ-1978
 מקום לימודים:  אוניברסיטת פורדהם, Operation Brotherhood Montessori Center, אוניברסיטת הפיליפינים, אוניברסיטת אטנאו דה מנילה 
 עיסוק:  זמרת, שחקנית
 סוגה:  פופ, R&B, מחזמר
 סוג קול:  סופרן
 שפה מועדפת:  אנגלית 
 חברת תקליטים:  אטלנטיק רקורדס, אריסטה רקורדס, קפיטול רקורדס, PolyEast Records, Musiko, סוני מיוזיק אנטרטיינמנט, וורנר מיוזיק גרופ, וולט דיסני רקורדס
 מספר צאצאים:  1 
 פרסים והוקרה:  פרס עולם התיאטרון (1991)  אגדות דיסני (2011)  Asia's Most Influential Philippines (2022)  פרס טוני לשחקנית הטובה ביותר במחזמר (1991)  פרס אוליבייה לשחקנית הטובה ביותר במחזמר (1990)  פרס דרמה דסק לשחקנית מצטיינת במחזמר (1991)  Asia's Most Influential Philippines (2021)  מסדר לקנדולה 
 www.leasalonga.com
 פרופיל ב-IMDb
 חתימה:  
 
ליאה סלונגה (באנגלית: Lea Salonga; נולדה ב-22 בפברואר 1971) היא זמרת ושחקנית פיליפינית. סלונגה זכתה בפרס טוני ובפרס אוליבייה על  תפקידה במחזמר "מיס סייגון", והייתה לשחקנית הראשונה האסייתית שגילמה את דמויותיהן של אפונין ופנטין במחזמר "עלובי החיים" בברודוויי.